作者：黄人杰
词牌/韵律：贺新郎

paragraphs: 垛翠云蓬远。
日鸟高、炎官直午，暑风微扇。
二六尧蓂开秀荚，跨海冰轮待满。
怪院落，笙箫如剪。
太乙然藜天际下，度卯金仙子，生华旦。
依日月，近云汉。
经时持橐明光殿。
问江乡年来有几，只君方见。
入座夫人难老甚，炯炯金霞照眼。
笑指点，琼舟权劝。
愿得调元勋业就，为红泉石磴轻轩冕。
归共作，赤松伴。